અમદાવાદ : સુપ્રીમ કોર્ટે પ્રદૂષણને લઇ દિવાળીના તહેવાર દરમ્યાન રાતે ૮ થી ૧૦ સુધી ફટાકડા ફોડવા માટે આદેશ કર્યા છે છતાં ગઇકાલે ધનતેરસની પૂજા બાદ મોડી રાત સુધી અમદાવાદીઓએ ફટાકડા ફોડ્‌યા હતા. બીજી તરફ સુપ્રીમ કોર્ટના આદેશનું પાલન કરાવવા પોલીસે હવે લોકોને જાગૃત કરવાનું કામ શરૂ કર્યું છે. જા કે, તંત્ર સામૂહિક રીતે એકસમાન ધોરણે આદેશનું પાલન કરાવવા માટે લાચાર છે. બીજીબાજુ, રાજય સરકારે પણ સુપ્રીમકોર્ટના હુકમ મુજબ, ફટાકડા ફોડવાનો સમય જાહેર કર્યો હોવાથી પોલીસ અને તંત્ર અમલવારી માટે પગલાં લેવા પડે તેવી Âસ્થતિ છે. છૂટાછવાયા કિસ્સામાં પોલીસ સમયમર્યાદા બહાર ફટાકડા ફોડનાર લોકો સામે ફરિયાદ સહિતની કાર્યવાહી કરી રહી છે. દિવાળીના તહેવાર દરમ્યાન ફટાકડા ફોડવાથી પ્રદૂષણ ફેલાય છે, જેના પગલે સુપ્રીમ કોર્ટે રાતે ૮ થી ૧૦ સુધી ફટાકડા ફોડવાના આદેશ કર્યા છે.